'Nikola' L-isem f'Malta u lil hinn minnha MmETĦEI Kevin Tanti Min qara u għadu jiftakar l-artiklu li : ktibt f'dan il-fuljett is-sena l-oħra, żgur li TRIQ SAN N NIKOLA $ jiftakar il-popolarità li jgawdi San Nikola ST N I CH 0 LAS Si TREET madwar id-dinja u xi tradizzjonijiet marbuta mal-festa tiegħu, speċjalment fl-Ewropa tal-Lvant. Din is-sena ddeċidejt li niffoka l-artiklu tiegħi dwar il- popolarità li jgawdi isem dan il-qaddis kemm fil-gżejjer Maltin, kif ukoll fl-Ewropa. Minbarra fis-Siġġiewi, il-popolarità ta' dan il- qaddis twajjeb, insibuha wkoll f'diversi bliet u rħula madwar il-gżejjer Maltin, tant li nsibu diversi toroq imsemmija għalih. Fil-fatt, l-isem ta' Triq San Nikola nsibuh f'xejn anqas minn għaxar darbiet (Bormla, Ħal Għargħur, Ħal Kirkop, Marsaskala, l-Imdina, il- Qrendi, is-Siġġiewi, Tas- Sliema, il-Belt Valletta, u ż-Żurrieq). Magħhom irridu nżidu Triq San Niklaw, li tinsab kemm fil-Qrendi, kif ukoll fil-ġżira. Għawdxija fir-raħal ta' Kerċem. Apparti t-toroq, wieħed isib Sqaq San Nikola f'Ħal Kirkop u s-Siġġiewi, fejn wieħed isib ukoll Pjazza San Nikola, f'Bormla nsibu wkoll Sur San Nikola waqt li l-pjazza ta' Ħaż-Żabbar jisimha Misraħ San Nikola. Ma' dawn irridu nżidu l-akkwata ta' Misraħ Kola fir-raħal ta' Ħ'Attard. Aktar minn hekk, wieħed jista' jżid toroq oħra li jekk mhux imsemmija dirett għal San Nikola, huma msemmija għal nies li jisimhom Nicholas jew isem ieħor varjant tiegħu. Dawn huma Triq Nicholas Cottoner f'Ħaż- Żabbar, Triq Nicholas: Monsarrat f'San Ġiljan u f'San Lawrenz Għawdex, Triq Nicold Ardoni fil- Qawra, Triq Nicold Baldacchino fis-Siġġiewi, Triq Nicolà Communet fil-Qrendi, Trejqet Nicold Cottoner fil-Gżira, u Triq Nicold Isourad f'Tas Sliema, il-Marsa u l-Mosta. Anke l-Għawdxin ħasbu f'San Nikola fl-ismijiet tagħhom. Minbarra t-triq imsemmija aktar 'l fuq f'Ta' Kerċem, fiż-Żebbuġ insibu l-Wied ta' Kola. Il-gżira żgħira ta' Kemmuna wkoll semmiet wieħed mill-ftit postijiet tagħha għal dan il-Qaddis tant popolari. Fil-fatt f'Kemmuna nsibu l-Bajja ta' San Niklaw, bajja li tissemma anke fil-kanzunetta popolari Imħabba f'Kemmuna tal-kantant Tonv Camilleri fuq kitba ta' Frank O' Neill. U jekk naqsmu ftit il-fliegu, u nerġgħu niġu Malta, eżattament fil-Mellieħa, insibu l-Għar ta' San Niklaw, preċiżament f'wied qrib il-Mellieħa. Dan l-għar kien jintuża bħala knisja u jekk wieħed jirnexxilu jasal għalih (bl-aċċess ftit diffiċli) isib għar li għadu kważi fl-istat naturali tiegħu, ħlief xi kisi u żebgħa f'xi partijiet minnu u ħajt diviżorju mibni bil-ġebel. L-isem ta' San Nikola nsibuh ukoll fi skejjel u anke fi ħwienet privati. Minbarra fis-Siġġiewi, wieħed jista' jsib entitajiet kummerċjali b'isem San Nikola f'postijiet oħra bħal Birżebbuġa u ż-Żejtun. Ma' dawn wieħed irid isemmi li hemm għadd kbir ta' negozji li minkejja li ma jġibux eżatt l-isem ta' San Nikola, iġibu isem ta' Nicholas, Nickv u varjanti oħra. Dan kollu juri kemm l-isem tal-kbir San Nikola hu msemmi ma' Malta kollha. Meta l-iskejjel fil-gżejjer Maltin inġabru f'kulleġġi, wieħed mid-disa' kulleġġi ssemma propju għal San Nikola, kulleġġ li jiġbor fih skejjel f'Ħad Dingli, l-Imġarr, il-Baħrija, l-Imtarfa, ir-Rabat, u Ħ' Attard. L-isem ta' Nikola, għal ħames darbiet sab ruħu wkoll fost il-Papiet u bejn is-snin 858 u 1455 kellna Papiet li għażlu l-isem ta' Nikola għal tul il-Pontifikat tagħhom. L-ewwel wieħed kien St Nicholas li mexxa l-Knisja Kattolika bejn it-858 u t-867. Warajh ġew Nicholas II (1059 sa 1061), Nicholas III (1277 sa 1280), Nicholas IV ( 1288 sa 1292) bl-aħħar Papa li jagħżel l-isem ta' Nicholas, kien Nicholas V li mexxa l-knisja bejn l-1397 u l-1455. Diversi dinjitarji u persuni magħrufa wkoll kellhom l-isem ta' Nicholas. xOp Festa 2013 Żieġ taka TIT dawn insibu lill-Gran Mastru Cottoner, il-politku Nick Clegg u Nicole Kidman. Minbarra bħala isem, 'Nicholas' insibuh ukoll bħala kunjom, u fost in-nies li kellhom dan il-kunjom insibu lill-politku Amerikan Bob Nicholas u lill-mużiċista Nick St Nicholas. Fuq livell lokali, nistgħu nżidu lill-Gran Mastru Cottoner li wkoll kien iġib l-isem ta' Nicholas. Naħseb qabel wieħed jagħlaq dan l-artiklu jkun tajjeb li naraw minn fejn ġej dan l-isem tant popolari. L-isem ta' Nikola jew Nicholas, oriġina mill-kliem Grieg Nikolaos (tinkiteb bil-Grieg Nix6koog), li tfisser rebħa ta' Poplu. Propjament il-kelma Nikolaos tinqasam f'żewġ kelmiet: Niko u Laos li kif diġà għidna jfissru rebħa u tal- poplu rispettivament.